Robert Mugabe sterfRobert Mugabe. Foto: ANA Robert Mugabe, voormalige president van Zimbabwe, is in die ouderdom van 95 jaar dood. Pres. Emmerson Mnangagwa van Zimbabwe het die nuus op sosiale media bevestig. Hy het Mugabe as ‘n “ikoon van vryheid” bestempel. “[Hy het] sy lewe gewy aan die bevryding en bemagtiging van sy mense. Sy bydrae tot die geskiedenis van ons nasie en kontinent sal nooit vergeet word nie. Mag sy siel in ewige vrede rus,” het Mnangagwa op Twitter gesê. Die oorsaak van Mugabe se dood is nie onmiddellik bekend gemaak nie. Hou Maroela Media dop vir meer.